**Līgums**

**PAR**

**Komunikācijas kampaņu iedzīvotāju izglītošanai par sociālo apdrošināšanu**

**starp**

**Valsts sociālās apdrošināšanas aģentūru**

**un**

**sabiedrību ar ierobežotu atbildību „platforma filma”**

(IEPIRKUMA IDENTIFIKĀCIJAS NR.VSAA 2018/103)

#### RĪGA 2018

Šis Līgums noslēgts Rīgā 2018.gada \_\_\_.\_\_\_\_\_\_\_\_\_\_\_ starp **Valsts sociālās apdrošināšanas aģentūru** (VSAA), juridiskā adrese Lāčplēša iela 70a, Rīga, Latvija, tās direktores **Ineses Šmitiņas** personā, kura rīkojas saskaņā ar 2012.gada 18.decembra Ministru kabineta noteikumiem Nr.911 “Valsts sociālās apdrošināšanas aģentūras nolikums”, turpmāk šajā Līgumā saukta Pasūtītājs, no vienas puses, un

**SIA „Platforma Filma”**, juridiskā adrese Elijas iela 17, Rīga, Latvija, tās valdes locekles **Aijas Ansones** personā, kura rīkojas saskaņā ar statūtiem, turpmāk šajā Līgumā saukts Izpildītājs, no otras puses, abi turpmāk šajā Līgumā kopā vai individuāli saukti Puses. Puses savstarpēji vienojoties, bez maldības, viltus un spaidiem noslēdz līgumu (turpmāk – Līgums) izsakot to šādā redakcijā:

1. **Līguma priekšmets**
   1. Pasūtītājs uzdod un Izpildītājs apņemas nodrošināt komunikācijas kampaņu iedzīvotāju izglītošanai par sociālo apdrošināšanu (turpmāk – Pakalpojumi) saskaņā ar Tehnisko specifikāciju (Līguma 1.pielikums), Izpildītāja iesniegto Tehnisko piedāvājumu (Līguma 2.pielikums) un Finanšu piedāvājumu (Līguma 3.pielikums), kā arī atbilstoši Latvijas Republikā spēkā esošo normatīvo aktu un šī Līguma noteikumiem.
2. **Pakalpojuma sniegšanas un pieņemšanas kārtība**
   1. Izpildītājs apņemas nodrošināt savlaicīgu un kvalitatīvu Pakalpojuma sniegšanu, Pakalpojumu izpildi veicot šādos etapos un termiņos:
      1. Kampaņas sagatavošana saskaņā ar Tehniskās specifikācijas (Līguma 1.pielikums) 6.1.punktu un 6.2.punktu termiņos, kas noteikti Tehniskās specifikācijas 6.1.punktā un 6.2.punktā;
      2. Kampaņas īstenošana saskaņā ar Tehniskās specifikācijas (Līguma 1.pielikums) 6.3. punktu termiņos, kas noteikti Tehniskās specifikācijas 6.3.punktā;
      3. Ziņojuma izstrāde un prezentācija Pasūtītām saskaņā ar Tehniskās specifikācijas (Līguma 1.pielikums) 6.4. punktu termiņos, kas noteikti Tehniskās specifikācijas 6.4.punktā.
   2. Pakalpojuma saņemšanas vieta: Valsts sociālās apdrošināšanas aģentūras telpas, Lāčplēša iela 70a, Rīga, Latvija.
   3. Visi Pakalpojuma izpildes rezultātā radītie produkti pirms iesniegšanas ir elektroniski jāsaskaņo ar Pasūtītāju.
   4. Pēc Pakalpojuma sniegšanas Izpildītāja pārstāvis, kas norādīts Līguma 12.1.punktā, (turpmāk – Izpildītāja pārstāvis) iesniedz Pasūtītāja pārstāvim, kas norādīts Līguma 12.1.punktā, (turpmāk – Pasūtītāja pārstāvis) Pakalpojumu pieņemšanas – nodošanas aktu (Līguma 5.pielikums) un rēķinu.
   5. Pēc Pakalpojumu pieņemšanas – nodošanas akta un rēķina saņemšanas Pasūtītāja pārstāvis 5 (piecu) darba dienu laikā:
      1. pieņem sniegtos Pakalpojumus, parakstot Pakalpojumu pieņemšanas – nodošanas aktu un rēķinu, ja sniegtie Pakalpojumi atbilst Līgumā un tā pielikumos norādītajām prasībām;
      2. ja Pasūtītājs konstatē sniegto Pakalpojumu neatbilstību šī Līguma nosacījumiem, Pasūtītājs ne vēlāk kā 10 (desmit) darba dienu laikā rakstiski informē Izpildītāju par pretenzijām, nepieciešamajiem papildinājumiem un labojumiem, un norāda termiņu trūkumu novēršanai.
   6. Pēc visu Līgumā noteikto saistību pilnīgas izpildes Pušu pārstāvji saskaņo un Puses paraksta Noslēguma pieņemšanas – nodošanas aktu (Līguma 6.pielikums).
3. **Līguma summa un norēķinu kārtība**
   1. Līguma kopējā darījuma summa ir **30000,00 EUR (trīsdesmit tūkstoši *euro* 0 centi)**, neieskaitot pievienotās vērtības nodokli (PVN).
   2. Līguma kopējā darījuma summā iekļautas visas ar Tehniskajā specifikācijā noteikto prasību izpildi saistītās izmaksas, visi piemērojamie nodokļi, izņemot pievienotās vērtības nodokli, visas personāla izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšanas, transporta pakalpojumi u.c.).
   3. Pievienotās vērtības nodokļa likme tiks piemērota pamatojoties uz spēkā esošo likumu „Pievienotās vērtības nodokļa likums”.
   4. Puses vienojas par avansa maksājumu 20% (divdesmit procentu) apmērā no šī Līguma 3.1.punktā norādītās Līguma kopējās darījuma summas, kas ir **6000,00 EUR (seši tūkstoši *euro* 0 centi)**, neieskaitot pievienotās vērtības nodokli (PVN). Avansa maksājums tiks veikts 10 (desmit) darba dienu laikā pēc rēķina saņemšanas no Izpildītāja, pārskaitot attiecīgo summu uz Izpildītāja norādīto bankas kontu.
   5. Samaksa par sniegtajiem Pakalpojumiem tiks veikta 10 (desmit) darba dienu laikā pēc Pakalpojumu pieņemšanas – nodošanas akta (Līguma 5.pielikums) un rēķina parakstīšanas, pārskaitot attiecīgo summu uz Izpildītāja norādīto bankas kontu.
4. **Pušu pienākumi un tiesības**
   1. Pasūtītāja pienākumi un tiesības:
      1. Pasūtītāja pienākums ir ievērot šī Līguma noteikumus;
      2. Pasūtītājam ir pienākums sniegt Izpildītājam Līguma izpildei nepieciešamo informāciju;
      3. Pasūtītāja pienākums ir pieņemt savlaicīgi un kvalitatīvi sniegtos Pakalpojumus un veikt samaksu par savlaicīgi un kvalitatīvi sniegtajiem Pakalpojumiem saskaņā ar šī Līguma nosacījumiem;
      4. Pasūtītāja tiesības ir saņemt Pakalpojumus saskaņā ar šī Līguma nosacījumiem, Līgumā norādītajā termiņā, apjomā un kvalitātē.
      5. Pasūtītājs ir tiesīgs veikt kontroli par šī Līguma izpildi, pieaicinot speciālistus un ekspertus, kā arī pieprasīt un saņemt no Izpildītāja ar Pakalpojuma izpildi saistītos dokumentus.
   2. Izpildītāja pienākumi un tiesības:
      1. Izpildītāja pienākums ir ievērot šī Līguma noteikumus;
      2. Izpildītāja pienākums ir savlaicīgi iesniegt Pasūtītājam Pakalpojumu pieņemšanas – nodošanas aktu, Noslēguma pieņemšanas – nodošanas aktu un rēķinus 2 (divos) eksemplāros;
      3. Izpildītāja pienākums ir savlaicīgi un kvalitatīvi sniegt Pakalpojumus saskaņā ar šī Līguma nosacījumiem, Līguma 2.1.punktā norādītajos termiņos, apjomā un kvalitātē;
      4. Izpildītāja tiesības ir saņemt samaksu par savlaicīgi un kvalitatīvi sniegtajiem Pakalpojumiem saskaņā ar šī Līguma nosacījumiem.
   3. Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Līgumā noteikto pienākumu izpildi.
   4. Puses apliecina, ka tām ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
   5. Izpildītājs apliecina, ka ir iepazinies ar Tehnisko specifikāciju un citiem Līguma noteikumiem un atzinis tos par saistošiem un izpildāmiem, veicot savus pienākumus saistībā ar šī Līguma noteiktumiem, kā arī apliecina, ka Izpildītāja rīcībā ir pietiekams darbinieku skaits, nepieciešamo materiālo vai citu līdzekļu daudzums, lai kvalitatīvi un savlaicīgi veiktu visus Līgumā noteiktos pienākumus.
   6. Izpildītājs apliecina, ka tā darbinieki un/vai citas personas, kas ir/būs iesaistītas šī Līguma izpildē, ir/tiks iepazīstināti ar nosacījumiem par konfidencialitāti pirms darba uzsākšanas.
   7. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.
5. **Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste**
   1. Izpildītājs nav tiesīgs bez saskaņošanas ar Pasūtītāju veikt Līguma 4.pielikumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
   2. Līguma 4.pielikumā norādītā personāla nomaiņa pēc Līguma noslēgšanas pieļaujama tikai ar Pasūtītāja rakstveida piekrišanu. Pasūtītājs nepiekrīt Līguma 4.pielikumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
   3. Pasūtītājs nepiekrīt Izpildītāja piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
      1. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      3. piedāvātais apakšuzņēmējs, kura sniedzamo pakalpojumu vērtība ir vismaz 10% (desmit procenti) no kopējās Līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokuments noteiktajiem piedāvājuma izvērtēšanas kritērijiem.
   4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokuments noteiktajiem piedāvājuma izvērtēšanas kritērijiem.
   5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
   6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta (Līguma 5.sadaļas) noteikumiem.
6. **Konfidencialitāte**
   1. Visa informācija, ko kāda no Pusēm sniedz viena otrai Līguma izpildes laikā vai arī tā atklājas, pildot darba pienākumus, kā arī jebkura šīs informācijas daļa, tai skaitā, bet ne tikai informācija par otras Puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio - vizuāla un jebkurā citā veidā uzglabāta informācija, kā arī informācija par šo Līgumu, tā noslēgšanu, izpildi un saturu tiek atzīta un uzskatīta par konfidenciālu.
   2. Pusēm nav tiesību izpaust informāciju trešajām personām bez otras Puses rakstiskas piekrišanas saņemšanas. Katrai no Pusēm ar vislielāko rūpību un uzmanību ir jārūpējas par informācijas drošību un aizsardzību.
   3. Pušu pienākums ir nodrošināt, ka tās amatpersonas, darbinieki, konsultanti un citas personas, kuras izmantos Pušu informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm šajā Līgumā.
   4. Pušu informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:
      1. Informācija tiek izpausta pēc tam, kad tā kļuvusi publiski zināma vai pieejama neatkarīgi no Pusēm;
      2. Informācija tiek izpausta tiesību aktos noteiktajos gadījumos, apjomā un kārtībā.
   5. Šī Līguma 6. sadaļas noteikumi ir spēkā arī pēc Līguma termiņa beigām, kā arī pēc pirmstermiņa līgumattiecību pārtraukšanas.
7. **Līgumsods**
   1. Gadījumā, ja Izpildītājs neizpilda šajā Līgumā noteiktās saistības paredzētajos termiņos un Pasūtītājs pieprasa no Izpildītāja maksāt līgumsodu, Izpildītājs maksā Pasūtītājam līgumsodu 0,1% (viena desmitā daļa procenta) apmērā no Līguma kopējās darījuma summas par katru nokavēto dienu, ja minētais nokavējums radies Izpildītāja vai Izpildītāja Līguma izpildē iesaistītu trešo personu vainas dēļ.
   2. Gadījumā, ja Pasūtītājs nesamaksā Izpildītājam Līguma maksājumu paredzētajos termiņos un Izpildītājs pieprasa no Pasūtītāja maksāt Izpildītājam līgumsodu, Pasūtītājs maksā Izpildītājam līgumsodu 0,1% (viena desmitā daļa procenta) apmērā no Līguma kopējās darījuma summas par katru nokavēto dienu.
   3. Kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopsummā 10% (desmit procentus) no Līguma kopējās darījuma summas.
   4. Līgumsoda pieprasīšanas kārtība: lai pieprasītu līgumsodu no otras Puses, 10 (desmit) darba dienu laikā pēc saistību faktiskās izpildes dienas (Pakalpojumu sniegšanai – Pakalpojumu pieņemšanas – nodošanas akta un/ vai Noslēguma pieņemšanas – nodošanas akta abpusējas parakstīšanas datums; maksājumu izpildei – datums, kad Puses noteiktā kredītiestāde ir veikusi maksājumu) līgumsoda pieprasītājpuse sagatavo un paraksta aktu par Līgumsodu (Līguma 7. pielikums), kuru nosūta otrai Pusei. Pēc akta par Līgumsodu saņemšanas otra Puse 5 (piecu) darba dienu laikā:
      1. piekrīt Līgumsoda apmēram, parakstot un nosūtot aktu par līgumsodu otrai pusei, vai
      2. nepiekrīt Līgumsoda apmēram, neparakstot aktu un nosūtot motivētu atteikumu parakstīt aktu par līgumsodu otrai Pusei. Šajā gadījumā 5 (piecu) darba dienu laikā pēc atteikuma saņemšanas līgumsoda pieprasītājpuse atkārtoti pieprasa Līgumsodu no otras Puses vai nosūta otrai Pusei paziņojumu par līgumsoda pieprasījuma atsaukšanu.
   5. Līgumsoda samaksas kārtība:
      1. gadījumā, ja tiek veikts maksājums – Pasūtītājs 10 (desmit) darba dienu laikā pēc akta par līgumsodu parakstīšanas veic samaksu par sniegtajiem Pakalpojumiem, no tās ieturot līgumsodu un nosūtot Izpildītājam rēķinu par līgumsoda ieturēšanu.
      2. pārējos gadījumos – 5 (piecu) darba dienu laikā pēc akta par līgumsodu parakstīšanas viena Puse nosūta otrai Pusei rēķinu par līgumsodu, kurš tiek apmaksāts 10 (desmit) darba dienu laikā pēc tā saņemšanas, pārskaitot attiecīgo summu uz Puses norādīto bankas kontu.
   6. Šī Līguma 7.1. un 7.2. punktos noteiktā Līgumsoda samaksa neatbrīvo Puses no šajā Līgumā noteikto saistību pilnīgas izpildes.
8. **Nepārvarama vara**
   1. Šī Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no šī Līguma izrietošo saistību izpildi par neiespējamu.
   2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no šī Līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus, un ir informējusi otru Pusi pēc iespējas ātrāk par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
   3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
   4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
9. **Līguma darbības termiņš**
   1. Šis Līgums stājas spēkā pēc tā abpusējas parakstīšanas un darbojas līdz Līgumā noteikto saistību pilnīgai izpildei.
10. **Līguma grozīšana un pārtraukšana**
    1. Līguma grozījumi ir pieļaujami, ja tie nemaina iepirkuma līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
       1. grozījumi ir nebūtiski;
       2. grozījumi ir būtiski un tiek izdarīti tikai Publisko iepirkumu likuma 61.panta trešajā daļā minētajos gadījumos;
       3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
    2. Būtiskus Līguma grozījumus var veikt šādos gadījumos:
       1. tiek veikta Līguma izpildē iesaistītā personāla un apakšuzņēmēju nomaiņa atbilstoši Līguma 5.sadaļas nosacījumiem;
       2. Izpildītāju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta pirmajā daļā paredzētie izslēgšanas noteikumi.
    3. Līguma 10.2.2. punktā noteiktajā gadījumā, Puses ir tiesīgas grozīt Līguma 4.pielikumu, ievērojot Līguma 5.sadaļas nosacījumus.
    4. Līguma 10.2.3.punktā noteiktajā gadījumā Puses ir tiesīgas grozīt tikai komersanta nosaukumu, rekvizītus utml. organizatorisko informāciju, iepriekšējā Izpildītāja saistību un tiesību pārņēmējam pilnā apmērā uzņemoties pildīt Līgumu ar tādiem pašiem nosacījumiem, kādus uzņēmies sākotnējais Līguma Izpildītājs.
    5. Līguma grozījumi ir spēkā tikai tad, ja tie ir noformēti rakstiski un ir Pušu parakstīti. Jebkuri Līguma grozījumi ir Līguma neatņemama sastāvdaļa. Līguma noteikumu izmaiņas vai grozījumi maina vai kā citādi groza šī Līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.
    6. Pusēm ir tiesības vienpusēji atkāpties no Līguma par to rakstiski brīdinot otru Pusi 15 (piecpadsmit) dienas iepriekš, ja otra Puse nepilda vai pārkāpj šajā Līgumā noteiktās saistības ilgāk nekā 30 (trīsdesmit) dienas no rakstiska Puses brīdinājuma saņemšanas.
    7. Pasūtītājam ir tiesības vienpusēji atkāpties no Līguma bez līgumsoda piemērošanas, ja šajā Līgumā noteikto Pasūtītāja saistību izpilde ir neiespējama vai apgrūtināta sakarā ar būtisku finansējuma samazinājumu Pasūtītājam, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumu, kuru nodrošināšanai noslēgts šis Līgums, vai arī veic šo funkciju vai uzdevumu samazinātā apjomā.
11. **Strīdu izskatīšanas kārtība**
    1. Puses pieliks visas pūles, lai draudzīgi risinātu visus strīdus, kas izriet vai rodas saistībā ar šo Līgumu vai tā interpretāciju.
    2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
12. **Citi noteikumi**
    1. Līguma izpildei Puses nosaka šādus Pārstāvjus:

|  |  |
| --- | --- |
| no Pasūtītāja puses: | no Izpildītāja puses: |
|  |  |

* 1. Pušu Pārstāvji ir atbildīgi par Pakalpojumu pieņemšanas – nodošanas akta un akta par trūkumu novēršanu parakstīšanu, Noslēguma pieņemšanas – nodošanas akta saskaņošanu un nodošanu parakstīšanai Pusei, Līguma izpildes koordinēšanu Pušu vārdā, kā arī citu šajā Līgumā noteikto pienākumu izpildi.
  2. Ar šo Līgumu Puses vienojas, ka šajā Līgumā noteiktās tiesības un pienākumi ir personiski un cieši saistīti ar Pusēm, un to cesija vai cita nodošana vai subordinēšana nav pieļaujama bez otras Puses rakstiskas piekrišanas.
  3. Ja kāds no šī Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.
  4. Pusēm ir jāinformē vienai otra 1 (vienas) nedēļas laikā par savu rekvizītu (nosaukuma, adreses, norēķinu rekvizītu un tml.) un Līguma 12.1.punktā norādīto Pušu pārstāvju maiņu rakstiski, apstiprinot ar parakstu. Šādā gadījumā atsevišķi Līguma grozījumi netiek gatavoti.
  5. Šis Līgums ir sastādīts, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikā spēkā esošajiem normatīvajiem aktiem.
  6. Ja kāda no Pusēm nav izmantojusi šajā Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
  7. Līgums sastādīts un parakstīts 2 (divos) oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
  8. Nolikums, Izpildītāja piedāvājums un Līguma 7 (septiņi) pielikumi ir šī Līguma neatņemamas sastāvdaļas un ir Pusēm saistoši šī Līguma izpildē.
  9. Līguma pielikumi:

1. pielikums - Tehniskā specifikācija;

2. pielikums - Izpildītāja piedāvājums;

3. pielikums - Finanšu piedāvājums;

4. pielikums - Par Līguma izpildi atbildīgās personas un apakšuzņēmēji no Izpildītāja puses;

5. pielikums - Pakalpojumu pieņemšanas – nodošanas akta forma;

6. pielikums - Noslēguma pieņemšanas – nodošanas akta forma;

7. pielikums - Akta par Līgumsodu forma.

1. **Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs** |
| **Valsts sociālās apdrošināšanas aģentūra**  Lāčplēša iela 70a, Rīga, LV-1011, Latvija  Nodokļu maksātāja reģistrācijas Nr.90001669496  Valsts kase  BIC kods: TRELLV22  Konts: LV84TREL5180453065000 | SIA „PLATFORMA FILMA”  Elijas iela 17, Rīga, LV-1050, Latvija  Reģ.nr.40003343663  AS Swedbank  Kods: HABALV22  Konts: LV44HABA0001408033778 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktore I.Šmitiņa | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle A.Ansone |

**1.pielikums**

līgumam “Komunikācijas kampaņa iedzīvotāju izglītošanai par sociālo apdrošināšanu”

starp VSAA un SIA „PLATFORMA FILMA”

(iepirkuma identifikācijas Nr. VSAA 2018/103)

# Tehniskā specifikācija

**Vispārīga informācija**

1.1. Valsts sociālās apdrošināšanas aģentūra (VSAA) nodrošina iedzīvotājiem 61 pārvaldes pakalpojumu (pakalpojumu sarakstu var apskatīt šeit: [*http://www.vsaa.lv/lv/par-vsaa/musu-pakalpojumi/vsaa-pakalpojumu-saraksts*](http://www.vsaa.lv/lv/par-vsaa/musu-pakalpojumi/vsaa-pakalpojumu-saraksts)), 35 no tiem ir naudas maksājumi pensiju, pabalstu un atlīdzību veidā, ko personas var saņemt, iestājoties dažādiem sociālā riska gadījumiem, pārējie ir informatīva rakstura pakalpojumi, kas nodrošina personu informēšanu par viņa sociālās apdrošināšanas stāvokli un VSAA sniegtajiem pakalpojumiem.

1.2. VSAA sadarbībā ar Valsts ieņēmumu dienestu (VID) 2018. gada 5. septembrī, izmantojot VID Elektroniskās deklarēšanās sistēmu (EDS), plāno nosūtīt sociāli apdrošinātām personām vecumā no 18 līdz 42 gadiem (personas, kuras dalību sociālās apdrošināšanas sistēmā uzsākušas pēc sistēmas reformēšanas 1996. gadā) personificētus paziņojumus.

1.3. Paziņojumos tiks iekļauta informācija par katras personas iemaksām, kas veiktas no viņa darba algas 2017. gadā, kā arī informācija par apdrošināšanas stāžu un uzkrāto pensijas kapitālu. Ievērojot to, ka paziņojumu saņēmēju mērķauditorijai ir nepietiekamas zināšanas par sociālās apdrošināšanas sistēmas darbības principiem un vāja ieinteresētība iesaistīties savas nākotnes pensijas veidošanā, VSAA sadarbībā ar VID plāno personificēto paziņojumu nosūtīšanu papildināt ar vispārīgas informācijas izplatīšanu:

* + 1. VSAA informāciju fokusējot uz Paziņojumā ietvertās informācijas un pensiju ietekmējošo faktoru izskaidrošanu ar centrālajiem vēstījumiem: „No šodienas iemaksām veidojas vecuma pensijas apmērs un dzīves kvalitāte nākotnē” un ,,Cilvēki, par kuriem tiek veiktas iemaksas, nepieciešamības gadījumā no valsts var saņemt sociālās apdrošināšanas pakalpojumus jau šodien’’;
    2. VID informāciju fokusējot uz sociālās apdrošināšanas iemaksu veikšanas pienākumu un „aplokšņu algu” problemātiku.
  1. Katra iestāde plāno savus informēšanas pasākumus, bet tie būs savstarpēji papildinoši un uz kopīgu mērķi vērsti – uzlabot iedzīvotāju zināšanas un izpratni par šodienas sociālo iemaksu nozīmīgumu nākotnes pensijas veidošanā un sociālo pakalpojumu saņemšanā, nepieciešamības gadījumā jau šobrīd.
  2. Bez tam ir plānots, ka pirms paziņojumu izsūtīšanas VID organizē preses konferenci, kurā piedalās VSAA.

1. **Iepirkuma priekšmets:**

Komunikācijas kampaņa iedzīvotāju izglītošanai par sociālo apdrošināšanu (turpmāk – kampaņa).

1. **Pakalpojuma mērķis:**

Sagatavot un īstenot informatīvo kampaņu iedzīvotāju izglītošanai par sociālo apdrošināšanu, tādējādi uzlabojot mērķauditorijas zināšanas un izpratni par sociālo iemaksu nozīmīgumu šodienas un nākotnes sociālo pakalpojumu saņemšanā.

1. **Kampaņas mērķauditorija:**

Sociāli apdrošinātas personas, kas dalību sistēmā uzsākušas 1996. gadā un vēlāk (vecums: 18-42 gadi).

1. **Izpildītājam izvirzītie uzdevumi:**
   1. sagatavot un iesniegt kampaņas koncepciju ar kampaņas īstenošanas radošo risinājumu izklāstu, tai skaitā:
      1. kampaņas saukli;
      2. kampaņas vizuālo noformējumu, ņemot vērā valsts pārvaldes iestāžu vienoto grafisko standartu, sk. http://www.mk.gov.lv/lv/content/grafiskais-standarts;
      3. pasūtīto produktu radošās idejas aprakstu.
   2. izgatavot produktus un realizēt kampaņas aktivitātes:

| **Produkti** | **Veicamie darbi[[1]](#footnote-1)** |
| --- | --- |
| * + 1. Divas minūtes gari animēti video latviešu valodā, ievietošanai VSAA *Youtube* kanālā, par:        1. valsts sociālās apdrošināšanas sistēmu un pakalpojumiem;        2. valsts sociālās apdrošināšanas obligātajām iemaksām (VSAOI) un to ietekmi uz pensijas kapitāla veidošanos | -scenārijs;  -video izgatavošana;  -subtitri latviešu valodā;  -balss ieraksts. |
| * + 1. Infografika vienotā kampaņas vizuālajā stilā publicēšanai sociālajos tīklos, mājas lapā un nosūtīšanai masu medijiem | -sagatavošana |
| * + 1. Radio reklāma latviešu valodā – ~30 sekunžu gara | -izveide;  -atskaņošana klausītākajos ētera laikos vienā nacionālā un vienā komerciālā radio kanālā 2 nedēļu garumā vismaz 50 reizes katrā. |
| * + 1. Baneris ar informāciju latviešu valodā | -izveidošana;  -ievietošana portālā ar lielu mērķauditorijas skatījumu 1 nedēļas garumā. |
| * + 1. Interaktīvs, izglītojošs tiešsaistes tests latviešu valodā par tēmu ,,Valsts sociālā apdrošināšana” un baneris | -testa izveidošana;  -publicēšana;  -banera, kas aizved uz izveidoto testu, izveidošana publicēšanai VSAA mājas lapā. |
| * + 1. Atmiņas galda spēle ,,Sociālā apdrošināšana’’, ar Pasūtītāja izveidotu saturu un kampaņas vizuālo noformējumu | -spēles kartiņu un iepakojuma maketa izgatavošana;  - spēles kartiņu un iepakojuma drukāšana (20 gab. kartiņas nodrukātas no abām pusēm uz cieta kartona un kastīte ar apdruku, kur tās ievietot), kopā 1500 gab. |
| * + 1. Kampaņas reprezentatīvie materiāli ar kampaņas vizuālo noformējumu mērķauditorijas uzmanības piesaistīšanai un kampaņas popularizēšanai – 3 dažāda veida produkti | -idejas izstrāde;  -reprezentatīvo materiālu prototipu izgatavošana. |
| * + 1. Trīs ilustratīvi attēli, kas veidoti, ievērojot kampaņas vizuālo noformējumu, izmantošanai VSAA sociālajos tīklos (*Twitter* un *Facebook*), lai publicētu informāciju par kampaņu un tās produktiem | -izveidošana |
| * + 1. Izpildītāja piedāvāta kampaņas aktivitāte ar mērķi izskaidrot Tehniskās specifikācijas 1.punktā minētos VSAA vēstījumus**[[2]](#footnote-2)** | - atkarībā no piedāvātās aktivitātes |

1. **Izpildes termiņš:**
   1. Kampaņas sagatavošana:
      1. kampaņas koncepcijas un tās īstenošanas radošā risinājuma izstrāde un prezentācija Pasūtītājam (skat. Tehniskās specifikācijas 5.1.apakšpunktu) – ne vēlāk kā līdz 2018. gada 22.augustam;
   2. detalizēta kampaņas plāna sagatavošana un saskaņošana ar Pasūtītāju (skat. Tehniskās specifikācijas 5.2.apakšpunktu) – ne vēlāk kā līdz 2018. gada 24. augustam, iekļaujot vismaz šādu informāciju par:
      1. kampaņas produktu izgatavošanu:

|  |  |
| --- | --- |
| produkts | izgatavošanas laika grafiks |

* + 1. kampaņas aktivitātēm:

|  |  |  |  |
| --- | --- | --- | --- |
| informatīvā aktivitāte | izplatīšanas kanāls (-i) | plānotā sasniedzamā mērķauditorija (cilv.skaits) | īstenošanas laika grafiks |

* + 1. vismaz viena no Tehniskās specifikācijas 5.2.1. – 5.2.4. un 5.2.8. – 5.2.9. apakšpunktos minētā kampaņas produkta izgatavošana, pirms tam saskaņojot ar Pasūtītāju – ne vēlāk kā līdz 2018. gada 4. septembrim.
  1. Kampaņas īstenošana: no 2018. gada 5. septembra līdz 19. septembrim.
  2. Ziņojuma par plānotās mērķauditorijas sasniegšanu izstrāde un prezentācija Pasūtītājam līdz 2018. gada 5. oktobrim.

1. **Pakalpojuma galarezultāts**: Paredzētajā termiņā īstenota informatīvā kampaņa iedzīvotāju izglītošanai par sociālo apdrošināšanu.

**2.pielikums**

līgumam “Komunikācijas kampaņa iedzīvotāju izglītošanai par sociālo apdrošināšanu”

starp VSAA un SIA „PLATFORMA FILMA”

(iepirkuma identifikācijas Nr. VSAA 2018/103)

**Izpildītāja piedāvājums**

**3.pielikums**

līgumam “Komunikācijas kampaņa iedzīvotāju izglītošanai par sociālo apdrošināšanu”

starp VSAA un SIA „PLATFORMA FILMA”

(iepirkuma identifikācijas Nr. VSAA 2018/103)

**Finanšu piedāvājums**

Piedāvātajā cenā iekļautas visas ar Tehniskajā specifikācijā noteikto prasību izpildi saistītās izmaksas, visi piemērojamie nodokļi, izņemot pievienotās vērtības nodokli, visas personāla izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšana, transporta pakalpojumi u.c.).

|  |  |  |
| --- | --- | --- |
| Nr.p.k. | Pakalpojuma nosaukums | Kopā, EUR bez PVN\* |
| 1. | Kampaņas īstenošana (t.sk., materiālu izgatavošana ) |  |
|  | **Kopējā piedāvātā cena, EUR bez PVN:** | **30000,00** |

**4.pielikums**

līgumam “Komunikācijas kampaņa iedzīvotāju izglītošanai par sociālo apdrošināšanu”

starp VSAA un SIA „PLATFORMA FILMA”

(iepirkuma identifikācijas Nr. VSAA 2018/103)

# Par līguma izpildi atbildīgās personas un apakšuzņēmēji no Izpildītāja puses

1. Par Līguma izpildi atbildīgās personas no Izpildītāja puses:

| Vārds, uzvārds | Profesionālā kvalifikācija |
| --- | --- |
|  |  |
|  |  |
|  |  |

1. Līguma izpildē iesaistītie apakšuzņēmēji, tai skaitā apakšuzņēmēju apakšuzņēmēji:

| Nosaukums | Vienotais reģistrācijas nr. | Juridiskā adrese | Kontaktinformācija | Pārstāvēttiesīgā persona | Iepirkuma līguma daļas vērtība (tai skaitā finansiālā izteiksmē) |
| --- | --- | --- | --- | --- | --- |
|  |  |  |  |  |  |

u.c. nepieciešamā informācija.

**5.pielikums**

līgumam “Komunikācijas kampaņa iedzīvotāju

izglītošanai par sociālo apdrošināšanu”

starp VSAA un SIA „PLATFORMA FILMA”

(iepirkuma identifikācijas Nr. VSAA 2018/103)

# Pakalpojumu pieņemšanas – nodošanas akta forma

|  |  |  |
| --- | --- | --- |
| **Pakalpojumu pieņemšanas – nodošanas akts**  Rīgā, 201\_\_.gada \_\_\_\_\_\_\_\_\_\_\_\_\_\_\_\_\_\_\_\_  Valsts sociālās apdrošināšanas aģentūra (VSAA), turpmāk saukta Pasūtītājs, tās pārstāvja \_\_\_\_\_\_\_\_\_\_\_\_\_\_\_\_\_\_\_\_ personā, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk saukta Izpildītājs, tās pārstāvja \_\_\_\_\_\_\_\_\_\_\_\_\_\_\_\_ personā, no otras puses, vienojas par šo:  Saskaņā ar 201\_\_.gada \_\_\_\_\_\_\_\_\_\_\_\_\_\_\_\_ noslēgtā Līguma „Komunikācijas kampaņa iedzīvotāju izglītošanai par sociālo apdrošināšanu” (iepirkuma identifikācijas Nr. VSAA 2018/103) starp VSAA un \_\_\_\_\_\_\_\_\_\_\_\_\_\_\_\_\_\_\_ nosacījumiem Izpildītājs ir sniedzis šādus Pakalpojumus un piegādājis šādu Tehniskajā specifikācijā noteikto dokumentāciju:  *(uzskaitīt sniegos Pakalpojumus, piegādāto dokumentāciju u.c. nepieciešamo informāciju.)*  Pasūtītājam nav nekādu pretenziju pret Izpildītāju un tas pieņem Izpildītāja sniegtos Pakalpojumus, kas paredzēti Līgumā „Komunikācijas kampaņa iedzīvotāju izglītošanai par sociālo apdrošināšanu” (iepirkuma identifikācijas Nr. VSAA 2018/103) tādā apjomā un kvalitātē, kādā Izpildītājs tos ir veicis.   |  |  | | --- | --- | | **Pasūtītāja pārstāvis:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ | **Izpildītāja pārstāvis**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ | |

**6.pielikums**

līgumam “Komunikācijas kampaņa iedzīvotāju

izglītošanai par sociālo apdrošināšanu”

starp VSAA un SIA „PLATFORMA FILMA”

(iepirkuma identifikācijas Nr. VSAA 2018/103)

# Noslēguma pieņemšanas - nodošanas akta forma

|  |  |  |  |  |
| --- | --- | --- | --- | --- |
| **Noslēguma pieņemšanas – nodošanas akts**  Rīgā, 20\_\_.gada \_\_\_\_\_\_\_\_\_\_\_\_\_\_\_\_\_\_\_\_  Valsts sociālās apdrošināšanas aģentūra (VSAA), tās \_\_\_\_\_\_\_\_\_\_\_\_\_\_\_\_\_\_\_\_ personā, turpmāk saukta Pasūtītājs, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_ personā, turpmāk saukta Izpildītājs, no otras puses, vienojas par šo:  Saskaņā ar 201\_\_.gada \_\_\_. \_\_\_\_\_\_\_\_\_\_\_\_ noslēgto Līgumu „Komunikācijas kampaņa iedzīvotāju izglītošanai par sociālo apdrošināšanu” (iepirkuma identifikācijas Nr. VSAA 2018/103) starp VSAA un \_\_\_\_\_\_\_\_\_\_\_\_ Izpildītājs ir nodrošinājis komunikācijas kampaņu iedzīvotāju izglītošanai par sociālo apdrošināšanu laika periodā no \_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_ par kopējo summu \_\_\_ EUR (\_\_\_\_\_\_\_\_\_\_\_\_ *euro* \_\_\_ centi), ieskaitot 21% pievienotās vērtības nodokli (PVN) \_\_\_ EUR (\_\_\_\_\_\_\_\_\_\_\_\_ *euro* \_\_\_ centi).  Pasūtītājam nav nekādu pretenziju pret Izpildītāju un tas pieņem Izpildītāja sniegtos Pakalpojumus, kas paredzēti Līgumā „Komunikācijas kampaņa iedzīvotāju izglītošanai par sociālo apdrošināšanu” (iepirkuma identifikācijas Nr. VSAA 2018/103), tādā apjomā un kvalitātē, kādā Izpildītājs tos ir veicis.  Saskaņo:   |  |  | | --- | --- | | **Pasūtītāja pārstāvis:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ | **Izpildītāja pārstāvis**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ |   Paraksta:   |  |  | | --- | --- | | **Pasūtītājs:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ | **Izpildītājs**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ | |

**7.pielikums**

līgumam “Komunikācijas kampaņa iedzīvotāju

izglītošanai par sociālo apdrošināšanu”

starp VSAA un SIA „PLATFORMA FILMA”

(iepirkuma identifikācijas Nr. VSAA 2018/103)

**Akta par līgumsodu forma**

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Akts par līgumsodu**  \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  /vieta/ /datums/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – “Izpildītājs”) \_\_\_\_\_\_\_\_\_\_\_\_\_\_\_\_\_\_\_ personā, no vienas puses, un Valsts sociālās apdrošināšanas aģentūra (turpmāk – “Pasūtītājs”) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no otras puses, ir vienojušies par šo:  \_\_\_\_\_\_\_\_\_\_\_\_\_\_\_\_\_\_\_\_ pieprasa, \_\_\_\_\_\_\_\_\_\_\_\_\_\_\_\_\_\_\_\_ piekrīt šādam Līgumsoda apmēram par šādu saistību izpildes nokavējumu:   |  |  |  |  |  |  | | --- | --- | --- | --- | --- | --- | | ***Nr.***  ***p.k.*** | ***Saistības veids***  *(Pakalpojuma sniegšana, maksājumu izpilde)* | ***Saistību izpildes faktiskais beigu termiņš***  *(Pakalpojuma sniegšanai – Pakalpojumu pieņemšanas – nodošanas akta un/ vai Noslēguma pieņemšanas – nodošanas akta abpusējas parakstīšanas datums; maksājumu izpildei – datums, kad Puses noteiktā kredītiestāde ir veikusi maksājumu)* | ***Saskaņā ar līgumu noteiktais saistību izpildes beigu termiņš*** | ***Nokavējums*** *(dienas)* | ***Līgumsods***  *(EUR)* | |  |  |  |  |  |  | | Kopā: | | | |  |  |  |  |  | | --- | --- | | **Pasūtītājs:** | **Izpildītājs:** | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |

1. Izpildītājam jānodrošina, ka visu audiovizuālo un vizuālo materiālu formāti atbilst izvietošanas kanālu tehniskajām prasībām. [↑](#footnote-ref-1)
2. Produkts, kas minēts šī pielikuma 5.2.9.punktā nav obligāti izpildāma Pasūtītāja prasība, bet vēlama. Izpildītājam jāņem vērā, ka piedāvātais produkts (ja tiek piedāvāts) būs jānodrošina Līguma izpildē un sniegtā informācija tiks izmantota, nosakot saimnieciski visizdevīgāko piedāvājumu saskaņā ar nolikuma 5. pielikumu „Saimnieciski visizdevīgākā piedāvājuma noteikšanas kārtība”. [↑](#footnote-ref-2)